Łužiska Nysa

Łužiska Nysa ( Lausitzer Neiße‚  Łužyska Nysa,  Lužická Nisa,  Nysa Łużycka) je 256 km dołha rěka w srjedźnej Europje a lěwy přitok Wódry. Łužiska Nysa je najdlěša z třoch rěkow z mjenom Nysa a twori, we wuslědku Druheje swětoweje wójny, dźěl hranicy mjez Němskej a Pólskej. Jednozmyslnosće dla w nastupanju na Němsku mjenuje so tohodla často jenož Nysa (němsce: Neiße).

Łužiska Nysa wužórli so w čěskich Jizerskich horinach w Nová Ves nad Nisou (Neudorf an der Neiße) sewjerowuchodnje wot Jablonca nad Nisou a njedaloko pólskeje mjezy. Ćeče tam přez Jablonec a Liberec do Hornjeje Łužicy a twori wot třikrajoweho róžka, kotryž docpěje na juhu Žitawy, pomjeznu rěku mjez Němskej a Pólskej. Do sewjera ćeče dale přez Zhorjelc, hoberski Park wjercha Pücklera pola Mužakowa a Delnju Łužicu. Pola Radšowa, w gmejnje Neißemünde mjez Gubinom a Eisenhüttenstadtom, so Łužiska Nysa wotlěwa do Wódry wuliwa.

Hlej tež: Nastawki wo při Nysy ležacych sydlišćach

 Wotkaz 

Kategorija:Rěka w Pólskej
Kategorija:Rěka w Čěskej
Kategorija:Rěka w Sakskej
Kategorija:Rěka w Braniborskej
Kategorija:Rěka we Łužicy
Kategorija:Rěka w Europje
1
Kategorija:Pomjezna rěka
Kategorija:Jizerske horiny